Football Alliance 1891/1892.
Football Alliance 1891/1892. je bila treća i posljednja sezona Football Alliance koja je osnovana 1889. godine kao konkurencija Football League. U ovoj sezoni su se takmičenju pridružili Ardwick (današnji Manchester City), Burton Swifts i Lincoln City. Pobjednik je bio Nottingham Forest sa 33 osvojena boda, dok je drugoplasirani bio Newton Heath (današnji Manchester United) sa dva boda zaostatka. Na kraju sezone Football Alliance je spojena sa Football League. Nottingham Forest, Newton Heath i Wednesday su postali članovi prve divizije. Ostali su izabrani za drugu diviziju, izuzev ekipe Birmingham St George's koja je ugašena.